Puerto de La Libertad Sujsul Galanchin

La Libertad( tik nawat Tepewa) se techan ipal se ne taltakutun La Libertad tik Kuskatan wan kipia tuijikniwan se pual kastul shikipil makwil tzunti nawi pual chiknawi (35 589) tik ne shiwit ume pual shikipil majtakti yey (2013) wan itukey El Puerto de La Libertad, Ne Puerto de La Libertad techan yajika kipia tumin ika yejemet kinamakat michin, shajshakachnaj wan et wan wejwey miak kuskatanchanejket yawit ka Puerto wan  tejemet kitzkia michin ka wey puyet at mujmuta wan kipia tiankis ken techan tiankis wan makwil wey tiankis ken El Faro wey tiankis, Plaza Marinera wey tiankis, El Encuentro wey tiankis, Puerto Plaza wey tiankis, The Spot Surf City wey tiankis wan nemi muchi kaltakwal wan yejemet kinamakat kukumutzin, chakalin iayu, puyuj iayu, tijlan iayu, michin tatzuyunti wan iayu chakalin.                                                                                     Ne wey ujti bypass kichiwjki pal Ministerio de Obras Públicas (MOP) tik Kuskatan 

 Puerto de La Libertad nemi ume  tajkutechan, Sunset Park wan Mario Molina Tajkutechan wan nemi muchi wey puyet at, El Tunco,El Punta roca, Las Flores, El Zunzal, San Diego, El Majahual, Conchalio, El Cocal wan El Obispo wan kipia techan chikiti ken Los Ángeles, La Preza, Los Filtros, La Santa Adela, La Huezo wan kan kisa ne tunal nemi techan chikiti Cuesta El Toro, El Jute, Las Flores, Tepeawa, San Diego Melara wan Cangrejera wan kalaki ne tunal nemi El Morral, San Rafael, Conchalio, El Cocal, El Charcon, San Blass, El Majahual wan El Zunzal wan Kan witz ne ejekat La Danta wan El Cimarron. 

  icasoj 

 Ne tal itukeytia ne wey palej Pedro Cortez y Lara tik ne shiwit se shikipil chikume tzunti yey pual majtakti (1770) keman Ne "Hacienda Tepewa" Ne wejwey tik ne San Jacinto Tiupan, Katka Ne Tal itukeytiat tik Nawat Tepewa (Kan Tepet Inhatepewat) katka.                                                                                         

 Se tunal se pual nawi pal ne metzti ume tik ne shiwit se shikipil chikwey tzunti se pual nawi (24/02/1824) Ne Kan Musenputzuat Tajtatuktiani tik ne Republica Federal de Centro America kitukeytiat ken Puerto de La Libertad wan tik uni Kan Musenputzuat Tajtatuktiani yejemet kinpalewijket ne tajtanamakanmet pal pejket tamanat tenkal pal ne pacifico wey puyet at tik ne shiwit se shikipil chikwey tzunti se pual majtakti se (1831) wan  achtu pukti tawikani tik at ejkuk se tunal chikume pal ne metzti chikwasen tik ne shiwit se shikipil chikwey tzunti ume pual kashtul ume (07/06/1857)katka.                                                                         Ne Tal kichiwjki ken Techan Se tunal kashtul nawi pal ne metzti chikume tik ne shiwit se shikipil chikwey tzunti ume pual kashtul yey (19/07/1858) wa se tunal majtakti se pal ne metzti ume tik ne shiwit se shikipil chikwey tzunti ume pual kashtul nawi (11/02/1859) katka Ne Kan Musenputzuat Tajtatuktiani kimakat ken Puerto de La Libertad. 

 se tunal nawi pal ne metzti makwil tik ne shiwit se shikipil chikwey tzunti yey pual chikume (04/05/1867)  Kan Kimusentuktiat ne Tajtatuktiani kuskatanchanej kichiwjki achtu tapanualis tik at tik tepusti wan pejki se tunal chikume pal ne metzti majtakti tik ne shiwit se shikipil chikwey tzunti yey pual chiknawi (07/10/1869) achtu tik ne shiwit tajtawikani tik at ejkuk.                                                                     Nusan ne tepusmekat Telegrafica intzalan kuskatan wan El Puerto pejki se tunal se pual chikume pal ne metzti nawi tik ne shiwit se shikipil chikwey tzunti yey pual majtakti (27/04/1870). 

 Se tunal chikume pal ne metzti chikume tik ne shiwit se shikipil chikwey tzunti nawi pual chikwasen (07/07/1886) katka tajtzin  Alonso Ahuja tuktia ken ume tatuktiani tik España tik ne Puerto de La Libertad pal ne kan kimusentuktiat ne tajtatuktiani se talulchin tik ne Tajpiani Francisco Menendez. 

 Se tunal majtakti pal ne metzti nawi tik ne shiwit se shikipil chikwey tzunti yey pual majtakti nawi (10/04/1874) Puerto de La Libertad kimakat ne amat ken Villa.      

 Tik ne shiwit se shikipil chikwey tzunti yey pual kashtul ume (1877) Ne Tatuktiani Rafael Zaldívar namakak tik chikume shikipil tumin (7,000) iwan ne tanamakani francechanej tajtzin Timeleon Figeac wan katka yaja kitalia luj at tik ne Puerto wan wikak at pal ne techan, tapanualis tik at wan tawikani tik at      

 Se tunal se pual yey pal ne metzti chikwey se shikipil chiknawi tzunti ume pual kashtul ume (23/08/1957) Ne Puerto kimakat ken Techan 

 Sejse ilpika tik ne Internet 
https://www.familysearch.org/es/wiki/La_Libertad,_La_Libertad,_El_Salvador_-_Genealog%C3%ADa

https://www.viajeroselsalvador.com/puerto-de-la-libertad.html

https://elsalvador.travel/destination/el-obispo-beach/

https://elsalvador.travel/destination/el-tunco/

https://www.elsalvador.com/fotogalerias/noticias-fotogalerias/playa-el-majahual-tunco-zonte-la-libertad-vacaciones-primero-enero-2024/1113853/2024/

https://elsalvador.travel/destination/san-blas-majahual/

https://elsalvador.travel/destination/san-blas-majahual/

https://www.todoturismo.sv/listing/playa-conchalio-la-libertad-el-salvador.html

https://7maravillas.org/paises/el-salvador/la-libertad/la-libertad/21-playa-las-flores

https://parquesyplayasensalsalvador.blogspot.com/p/playa-de-san-diego-esta-ubicada-en-la.html

https://siempretur.com/directorio/playa-el-amatal

https://culturaazul.com/el-salvador/la-libertad/puerto-de-la-libertad/

https://elsalvador.travel/experience/road-to-surf-city/

https://www.familysearch.org/es/wiki/La_Libertad,_La_Libertad,_El_Salvador_-_Genealog%C3%ADa